cyanic-selkie/wikianc huggingface dataset:
Rimtautas Gibavičius
Kūryba
Ankstyviesiems grafikos kūriniams būdinga liaudies meno įtaka (medžio raižinių ciklai „Jaunystė“ 1960 m., „Vilnius“, 1964–1988 m.). Nuo septintojo dešimtmečio pabaigos cinkografijos technika sukurti kūriniai pasižymi lakoniška linijine raiška. Sukūrė estampų ciklų („Pilnaties langai“ 1970 m., „Vaikystės prisiminimai“ 1977–1982 m.), plakatų, ekslibrisų, iliustravo knygų (Judita Vaičiūnaitė. Pakartojimai 1971 m., Balys Sruoga. Į mėlynus tolius 1981 m.). Sudarė ir apipavidalino seriją albumų „Lietuvių grafika“ (1962 m., 1964 m., 1966 m., 1968 m., 1971 m.), leidinį „Knyga ir dailininkas“ (su A. Gedminu, 1966 m.). Atliko monumentaliosios tapybos darbų: restoranui „Jūra“ Klaipėdoje 1976 m., Vilniaus universitete (sgrafitai „Devynios mūzos“, 1969 m., „Istoriniai portretai“ 1980–1990 m., abu Filologijos fakultete).
Derino klasikines ir modernias meninės raiškos priemones. Kūrybai būdingas naujas liaudiškų temų ir motyvų traktavimas, romantinė poetinė nuotaika, dekoratyvumas, ritmiška kūrinio elementų kompozicija. Nuo 1960 m. dalyvavo parodose. Individualios parodos: Maskva, Varšuva, abi 1973 m., Belgradas 1974 m., Sarajevas, Dubrovnikas, abi 1975 m., Magdeburgas 1977 m., Talinas 1979 m., Veimaras 1980 m., Vilnius 1986 m., 2003 m. Jo kūrinių turi Lietuvos dailės muziejus, Lietuvos teatro, muzikos ir kino muziejus, Vilniaus universiteto grafikos kabinetas, Nacionalinis Čiurlionio dailės muziejus, Puškino dailės muziejus, Tretjakovo galerija (Maskvoje), Ermitažas (Sankt Peterburge).
Tverė
Tverė  – miestas Rusijoje, Volgos aukštupyje (prie jos intako Tvercos žiočių), 167 km į šiaurės vakarus nuo Maskvos; srities centras. Geležinkelio stotis, oro uostas. Per miestą nutiestas Maskvos–Naugardo–Sankt Peterburgo federalinis kelias. Išvystyta mašinų, chemijos, tekstilės, maisto, poligrafijos, statybų, vaistų, baldų pramonė.
Medicinos ir žemės ūkio akademijos, valstybinis ir technikos universitetai, verslo ir teisės, ekologijos, ekonomikos institutai. Veikia teatrai (dramos, jaunimo, lėlių), dailės galerija, muziejai (istorijos ir architektūros, literatūros, buities), filharmonija, cirkas. Architektūros paminklai: Baltosios Trejybės cerkvė (1564 m.), Dangun Ėmimo cerkvė (XVIII a. vidurys), Kristaus prisikėlimo cerkvė (1731 m.), pusiau apgriuvusi Vladimiro Dievo Motinos cerkvė ir kt. Išlikęs magistratas (1180 m.), Kotrynos II rūmai (1767 m.), berniukų gimnazija (1844 m.).
Pavadinimo kilmė
Senovėje miestas vadinosi Тхферь. Miesto vardas nėra aiškus, yra 5–7 kilmės versijos. Dažniausiai vardas yra siejamas su žodžiu „kietas“ arba tiveriečių gentimi.
1931–1990 m. vadintas Kalininu sovietų partinio veikėjo M. Kalinino (1875–1946) garbei.
Lietuviai
Pirmojo pasaulinio karo metais Tverėje gyveno keli šimtai lietuvių karo pabėgėlių. Mieste veikė Lietuvių draugijos nukentėjusiems dėl karo šelpti skyrius. 1918 m. dauguma pabėgėlių grįžo gyventi į Lietuvą.
Devonreksas
thumb|220px|right|Devonreksas Devonreksas – trumpaplaukių kačių veislė. Išsiskiria banguotu kailiu. Šios veislės katės panašios į kornrekso veislės kates.
Istorija
1960 m. Anglijos Devono grafystėje pastebėta katė garbanotu kailiu. Prieš dešimtmetį panaši katė buvo aptikta ir kaimyniniame Kornvalyje – tai buvo kornreksas. Devone atrastas garbanius kryžmintas su kornreksais, nes manyta, jog kailio banguotumą lėmė tapati mutacija. Visgi taip nebuvo.
Kačių augintojai pasiryžo išvesti atskirą veislę ir pavadinti ją Devono grafystės vardu. Devonreksas buvo išvestas mišrinant grynaveisles ir paprastas namines kates. Pirmasis dovonreksas buvo juodas katinas Kerlis, vėliau tapęs šios veislės standartu.
Charakteris
Tai protingos, švelnios, meilios katės. Mėgsta draugiją, nekenčia vienatvės. Paliktos vienos gali susirgti. Labai smalsios, aktyviai domisi aplinka. Išmoksta atnešti numestus daiktus, gali priprasti prie pavadėlio. Mėgsta karstytis ir šokinėti.
Gerai sutaria su kitomis katėmis, šunimis ir vaikais. Nemėgsta draskytis.
Fizinės savybės
Dovonreksas – nedidelė, liauna, raumeninga katė. Krūtinė apvali, kojos gana ilgos. Letenos mažos ir ovalios, uodega ilga, plona, smaili.
Kaklas plonas, skruostikauliai platūs, smakras storas, snukis trumpas. Nosis su įlinkiu. Ausys didelės, plačios prie pagrindo, smailios, apaugusios trumpais plonais plaukeliais. Akys migdolo formos, didelės, įkypos.
Plaukas trumpas, plonas, banguotas. Beveik nesišeria. Kailis truputį šiurkštesnis už kornrekso. Dovonreksai turi ne tik poplaukį, bet ir dengiamuosius plaukus. Ūsai ir antakiai raityti.
Dovonreksai gali būti įvairių spalvų. Dažni juodo ir melsvo vėžlio kiauto piešinio su balta (arba be baltos) spalva. Pasitaiko baltų ir rainų dovonreksų. Akys žalios arba geltonos, dera prie kailio spalvos.
Urugvajaus socialistų partija
Urugvajaus socialistų partija (PSU, Partido Socialista de Uruguay) Urugvajaus Kairioji demokratinio socializmo partija.
Istorija
Įkurta 1910 m. Emilio Frugonio iniciatyva. 1911–1914 m. Emilis Frugonis buvo pirmasis socialistas, Urugvajaus parlamento narys. 1920 m. partijos dauguma nusprendė stoti į Kominterną ir pasivadino Urugvajaus komunistų partija. Urugvajaus socialistų partija atgaivinta 1923 m. lapkričio 27 d. Buvo Socialistų darbininkų internacionalo nare.
2001 m. buvo sudarytas Bendras Frontas (Frente Amplio), į kurį įėjo Urugvajaus asamblėja (Asamblea Uruguay), Bendro fronto santaka (Confluencia Frenteamplio), Kovo 26-osios judėjimas (Movimiento 26 de Marzo), Srovė 78 (Corriente 78), Liaudies dalyvavimo judėjimas (Movimiento de Participación Popular), Urugvajaus naujosios erdvės partija (Nuevo Espacio), Urugvajaus krikščionių demokratų partija (Partido Demócrata Cristiano del Uruguay), Urugvajaus komunistų partija (Partido Comunista del Uruguay), Savivaldybių partija (Partido de los Comunes), Urugvajaus socialistų partija (Partido Socialista del Uruguay), Artigistų liūtis (Vertiente Artiguista) ir Nacionalinė sąjunga (Alianza Nacional).
2004 m. spalio 31 d. parlamento rinkimuose Bendras Frontas gavo 51.4 % balsų ir 52 iš 99 Deputatų rūmų vietų bei 17 iš 31 vietos senate. Fronto kandidatas Tabarė Vaskesas 2004 m. išrinktas Urugvajaus prezidentu. Pareigas pradėjo eiti 2005 m. kovo 1 d.
Socialistų Internacionalo narė nuo 1999 m. lapkričio 8 d. Pirmininkas nuo 1999 m. Reinaldas Garganas, nuo 2005 m. Urugvajaus užsienio reikalų ministras.
Ananda Kumarasvamis
Ananda Kentišas Muthū Kumarasvamis (, ; g. 1877 m. rugpjūčio 22 d. – m. 1947 m. rugsėjo 9 d.) – iš Ceilono (dab. Šri Lankos) kilęs mąstytojas, menotyrininkas, meno filosofas, įtakingas tradicionalizmo krypties atstovas.
Biografija
Gimė britų valdomame Ceilone, tamilų teisininko Muthū Kumarasvamio ir anglės Elizabet Bibai (Elizabeth Beeby) šeimoje. Nuo 1947 m. lankė Vaiklifo koledžą Anglijoje, 1900 m. baigė Londono universiteto koledžą, gavo geologijos ir botanikos išsilavinimą. 1902–1906 m. atliko mineraloginius tyrimus Ceilone, apsigynė daktaro disertaciją. Nuo 1906 m. pradėjo sinhalų ir plačiau indų meno dokumentavimą, tyrimus bei pristatymą vakariečiams. Nuo XX a. trečiojo dešimtmečio apsigyveno JAV, dirbo Bostono Dailiųjų menų muziejuje, kur kuravo įvairių Azijos kraštų (Indijos, Indonezijos, Persijos, Arabijos) meno skyrius, rinko meno pavyzdžių kolekcijas.
Buvo vedęs 4 kartus: britę audėją Etel Mairet (Ethel Mairet, 1902–1913 m.), britę muzikę Elis „Ratna Devi“ Ričardson (Alice Ratna Devī Richardson, 1913–1922 m.), Lenkijos žydų kilmės JAv šokėją Stelą Bloch (Stella Bloch, 1922–1930 m.) ir argentinietę fotografę Luisą Runštein (Luisa Runstein, 1930–1947 m.). Turėjo 3 vaikus, iš kurių žymiausias – Rama Ponambalamas, tapęs katalikų tradicionalistų kunigu.
Ansi protektoratas
Ansi generalinis protektoratas ( – „Sutramdytų vakarų generalinis protektoratas“) – Tangų dinastijos Kinijos administracinis vienetas, buvęs dabartiniame Sindziange. Tai buvo vienas iš nedaugelio Tangų Kinijos generalinių protektoratų.
Raida
60 m. pr. m. e.-107 m. teritorija buvo valdoma kaip Kinijos kolonija Vakarų teritorijų protektoratas. Vėliau regionas buvo nepriklausomas nuo Kinijos, čia viešpatavo įvairios tiurkų valstybės. Iki Tangų užkariavimo svarbiausios čia buvo Karachodžų karalystė Turfano įduboje ir Tiurkų kaganato kontroliuojami prekybiniai miestai-valstybės Tarimo baseine.
640 m. Kinijos imperatorius Taidzongas surengė karinę kampaniją į šį tolimą vakarų regioną, norėdamas susigrąžinti Kinijos politinę įtaką ir kartu Šilko kelio kontrolę. Tais metais buvo užimta Karachodžų karalystė, o pavergti kiti svarbūs prekybiniai miestai, tokie kaip Karašachras, Kučia, Chotanas. Įkūrus protektoratą, jo sostine tapo Kučia. Keturiuose svarbiausiuose protektorato miestuose buvo dislokuotos imperijos karinės pajėgos.
Savotišką statusą šiam administraciniam vienetui suteikė krašto neramumas. Teritorijose įtaką norėjo susigrąžinti tiurkai (valdė jį 651–657), į jį pretenzijas reiškė Tibeto imperija, kurios armijos puldinėjo protektoratą nuo 662 m. Tibetas valdė regioną 67–692. Kinija turėjo nuolat kreipti dėmesį į šalies neramumą, čia laikyti savo karius.
VIII a. Tangai didžiumą laiko išlaikė kontrolę regione, nors susisiekimas su juo buvo labai sunkus, kadangi Tibetas valdė Hesi koridorių. Teritorijų galutinai atsisakyta 791 m., kuomet Kinijoje įvykęs sukilimas pareikalavo atitraukti karines pajėgas į imperijos centrą ir palikti įtvirtintas tvirtoves. Kontrolę buvusiame protektorate perėmė Tibetas.
Administracinis suskirstymas
Protektoratą sudarė 4 administraciniai vienetai džen :
Sinclair ZX80
Sinclair ZX80 buvo pirmasis Sinclair Research kompanijos asmeninis kompiuteris, išleistas 1980 metais. Jis buvo svarbus tuo, kad tai buvo pirmasis kompiuteris Jungtinėje Karalystėje kainavęs mažiau šimto svarų (tiksliau 99,95£). Galima buvo pirkti kompiuterį dalimis (pirkėjams tekdavo surinkti ir sulituoti patiems) arba šiek tiek brangesnį surinktą kompiuterį. ZX80 greitai tapo labai populiarus ir vienu metu tekdavo laukti keletą mėnesių eilėje tam, kad jį pavyktų gauti.
Kompiuteris buvo sukonstruotas Jim Westwood. Jis turėjo Z80 3,25 MHz dažnio mikroprocesorių, 1 kB operatyvios atminties ir 4 kB pastoviosios atminties (ROM). Joje buvo įrašytas Sinclair BASIC interpretatorius, redaktorius ir „operacinė sistema“. BASIC komandos nebuvo įvedamos užrašant jas paraidžiui, vietoj to, kiekvienu klaviatūros klavišu buvo galima įvesti keletą skirtingų komandų, kurios būdavo aktyvuojamos perjungimo (shift) klavišais. Ši tendencija išliko ir kituose Sinclair Research kompiuteriuose, išskyrus Sinclair QL.
Buvo parduota apie 50 000 kompiuterio vienetų, tuo metu tai buvo nematytas skaičius, turėjęs didelę įtaką JK asmeninių kompiuterių rinkoje. Dėl savo paprasto dizaino ir tendencijos kaisti neišliko daug geros būklės ZX80 kompiuterių, todėl gali būti brangiai vertinami kolekcionierių.
Los Angeles Times
„Los Angeles Times“ – amerikiečių dienraštis, leidžiamas Los Andžele nuo 1881 m.
thumb|left|„Los Angeles Times“ būstinė.
Istorija
Pirmą kartą, 1881 m. gruodžio 4 d., laikraštį išleido Nathan Cole jaunesnysis ir Thomas Gardiner. Tuomet laikraštis vadinosi „Los Angeles Daily Times“. Projektas nenusisekė ir greitai bankrutavo. 1882 m. laikraštį įsigijo Harrison Gray Otis, kurio dėka verslas suklestėjo. „LA Times“ iš pradžių buvo griežtai konservatyvus Respublikonų laikraštis. Laikraščio pastangos kovojant prieš vietines profsąjungas privedė prie būstinės susprogdinimo 1910 m. spalio 1 d. Įvykio metu žuvo 21 žmogus. Buvo apkaltinti du sąjungos lyderiai, James ir Joseph McNamarama, kurie galiausiai buvo nuteisti. Po Očio mirties 1917 m., vadovavimą laikraščiui perėmė jo nebiologinis sūnus Harry Chandler ir vėlesnės šeimos kartos. Per 60 metų laikraščio politinė orientacija tapo liberalesnė.
Simonija
Simonija (pagal Biblijoje minimo burtininko Simono, kuris prašęs apaštalų parduoti jam galią daryti stebuklus, vardą)  – apie X a. prasidėjusi bažnytinių pareigų ir privilegijų prekyba. XI a., prasidėjus judėjimui už Bažnyčios pertvarkymą, simonija buvo uždrausta.
Jurgionys (Šalčininkai)
Jurgionys – kaimas Šalčininkų rajono savivaldybėje, 1 km į rytus nuo Butrimonių, greta sienos su Baltarusija (priešais Kuželius). Prie kaimo teka Šalčykščia, rytuose (pasienyje) sudarytas Jurgionių tvenkinys. Rytine dalimi eina vieškelis, atšaka į Butrimonis.
Kildinimas
thumb|200px|Kildinami naminės duonos ruošiniai ant kopūstlapių Kildinimas  – tešlos ar suformuoto gaminio (ruošinio) išlaikymas, kol tešlos tūris didėja. Tai purinimo dalis. Kildinimą kartais vadina fermentavimu.
Kepyklose technologiškai skiriami du kildinimo etapai:
Kildinant mielėmis tešlos ruošiniai laikomi tam tikros temperatūros ir drėgnio sąlygomis. Temperatūra turi būti tokia, kad mielių augimas būtų didžiausias, o drėgnis toks, kad tešla neimtų džiūti ir nesusidarytų padžiūvusi plutelė. Dažnai kildinama kildinimo spintose.
Kildinimas matuojamas maturografu.
Alytaus Anzelmo Matučio pradinė mokykla
Alytaus Anzelmo Matučio pradinė mokykla – buvusi dieninė, savarankiško mokymosi bendrojo lavinimo mokykla Alytuje, Daugų g. 5a, vykdžiusi pradinio, priešmokyklinio ir neformaliojo ugdymo programas. Įstaigos kodas 191053138, steigėjas – Alytaus miesto savivaldybė.
Istorija
1970 m. gruodį Alytuje atidarytas lopšelis-darželis „Sigutė“. 1994 m. gegužės 11 d. Alytaus miesto valdybos potvarkiu jis pertvarkytas į pradinę mokyklą-darželį, kuri ėmė veikti nuo 1994 m. rugsėjo 1 d. Pradinei mokyklai-darželiui vadovavo Laima Kirkliauskienė. 2001 m. gegužės 3 d. Alytaus miesto savivaldybės tarybos sprendimu, Anzelmo Matučio darželis-mokykla pertvarkytas į pradinę mokyklą.
2009 m. pradinė mokykla reorganizuota į Dzūkijos vidurinės mokyklos Anzelmo Matučio pradinio ugdymo skyrių, kurs 2010 m. uždarytas.
Kauno Jurgio Dobkevičiaus progimnazija
Kauno Jurgio Dobkevičiaus progimnazija – dieninė, savarankiško mokymosi bendrojo lavinimo mokykla Kaune, V. Čepinskio g. 7, vykdanti pradinio, pagrindinio (I pakopos) ir papildomo ugdymo programas lietuvių kalba. Įstaigos kodas 190135785. Mokykloje nuo antros klasės sustiprintai dėstomos anglų kalba vykdomas kryptingas meninis ugdymas. Steigėjas Kauno miesto savivaldybės taryba.
Istorija
Po Pirmojo pasaulinio karo Kauno priemiestis Aleksotas prijungtas prie Kauno miesto, o 1919 m. įkurta pirmoji mokykla. 1951 m. Aleksote, ant Mildos kalno, pastatyta nauja Kauno 17-oji vidurinė mokykla, kurią lankė 513 mokinių, mokė 28 mokytojai. Mokyklos direktoriumi paskirtas mokytojas Kazys Bulota. 1954 m. mokyklą baigė pirmoji abiturientų laida. Iki 1976 m. mokykla išleido 940 abiturientų, iš jų 11 baigė aukso bei sidabro medaliais. Mokykloje klases pakeitė kabinetai, pradėtos vesti dalykų propagavimo savaitės, suaktyvėjo mokinių popamokinė veikla.
1976 m. vietoje, kur prieš Antrąjį pasaulinį karą buvo Vytauto Didžiojo universiteto Fizikos-chemijos instituto rūmai, pradėta statyti nauja mokykla. Prie griuvėsių tvarkymo ir mokyklos statybos dirbo taip pat moksleiviai. 1977 m. rugsėjo 1 d. duris atvėrė naujas mokyklos pastatas, kuriame esantys 25 kabinetai, aktų ir sporto salės, valgykla bei stadionas buvo skirti 1284 mokiniams. Pirmasis skambutis į naująjį pastatą pakvietė ir Marvelės, Kranausko, Fredos pradinių mokyklų mokinius. 1979 m. mokykloje nuo 9 klasės įvestas sustiprintas biologijos mokymas, kuris tęsėsi dešimt metų. Nuo 1989 m. pradėtas sustiprintas prancūzų kalbos mokymas.
Mokykla yra netoli S. Dariaus ir S. Girėno aerodromo, kur skraidė žymūs Lietuvos aviatoriai. 1983 m. mokytojos A. Kairienės iniciatyva mokyklos kraštotyrininkai pradėjo rinkti medžiagą apie Steponą Darių, Stasį Girėną, Jurgį Dobkevičių, Antaną Gustaitį ir kitus aviatorius. 1989 m. sausio 10 d., minint S. Dariaus gimimo metines, mokyklos muziejuje įkurtas kampelis pirmiesiems Atlanto nugalėtojams. 1992 m. mokykla pasirašė sutartį su Lietuvos muzikos akademijos Kauno fakultetu ir tapo studentų pedagoginės praktikos baze. Nuo 1993 m. ponios Mišelės Alteirak iniciatyva labai gerai besimokantys mokiniai gauna Pro Infanoj fondo stipendiją. 1993 m. kovo 20 d. mokyklai suteiktas Jurgio Dobkevičiaus vardas, pastatytas paminklinis akmuo lakūno žuvimo vietoje. 2005 m. rugsėjo 1 d. prijungta Kazliškių pradinė mokykla. 2015 m. mokyklą reorganizuojama į Kauno Jurgio Dobkevičiaus progimnaziją.
Klimavičienė
Klimavičienė – lietuviška moteriškos giminės pavardė (ištekėjusi moteris).
Šios pavardės kita moteriškosios giminės forma yra: Klimavičiūtė (mergautinė pavardė).
Ši pavardė kilusi iš vyriškos giminės pavardės Klimavičius.
Pavardę turi šie garsesni asmenys:
Knyga
thumb|215px|[[Žygimantas Augustas|Žygimanto Augusto bibliotekos, buvusios Lietuvos didžiųjų kunigaikščių rūmuose Vilniuje, 1557 m. knygos viršelis su Lietuvos herbu]] 230px|thumb|Senos knygos 230px|thumb|Įvairių knygų puslapiai Knyga – tekstinės ir vaizdinės informacijos saugojimo priemonė, paprastai sudaryta iš tarpusavyje sujungtų puslapių ir viršelio.
Etimologija
Lietuviškas žodis knyga kildinamas iš senovės slavų kŭnigy ir yra bendras su dabartiniais slavų žodžiais knjiga, kniha, kniga. Šio žodžio etimologija savo ruožtu neaiški, galimai siejama su mediena. Anglų book kilo iš germanų prokalbės žodžio *bokiz, reiškiančio buką (plg. tos pačios šaknies slavų žodį буква, reiškiantį raidę). Lotynų žodis liber kildinamas iš *luber reiškiančio „lupti [žievę]“ (tos pačios šaknies žodis). Islamo kraštuose knygai įvardinti naudojamas arabiškas žodis كتاب (kitāb), kurio šaknis reiškia „rašyti“. Sanskrito žodis पुस्तक (pustaka) siejamas su senovės persų *pōst, reiškiančio odą, pergamentą.
Istorija
Seniausias būdas perduoti žinias ir pasakojimus – žodinis, tačiau senovės civilizacijose išradus raštą, informacijos perdavimui pradėtos naudoti molinės lentelės, pergamento ritiniai. Vėliau ritinius ėmė keisti įrištos knygos, kurias sudarė puslapiai ir viršelis, t. y. knygos ėmė darytis panašios į daugelį šiuolaikinių knygų.
Iki išrandant spausdinimo presą beveik visos knygos buvo dauginamos perrašant ranka, dėl to knygos buvo sąlyginai brangios ir retos. Ankstyvaisiais viduramžiais tik bažnyčios, universitetai ir labai turtingi didikai turėjo knygų, kurias dažnai prirakindavo prie lentynų, kad jų nepavogtų. Pirmųjų knygų puslapiai buvo iš veršelio odos (pergamento), vėliau pergamentą pakeitė popierius.
XV a. viduryje Vakarų Europoje knygų dauginimui pradėtas naudoti spausdinimo presas. Pirmosios spausdintos knygos – inkunabulai tapo labiau prieinami platesnei auditorijai. Rytuose spausdinimo technologija buvo žinoma gerokai anksčiau, tačiau iš pradžių visas puslapis būdavo išraižomas medinėje plokštėje, kuri būdavo suvilgoma rašalu ir spaudžiama ant popieriaus. Kadangi kiekvieną puslapį reikėjo išraižyti medyje, spausdinimas buvo ilgas ir sudėtingas procesas.
Spausdinimo procesas labai palengvėjo pradėjus spausdinamą tekstą rinkti iš atskirų vieną raidę ar dažnai naudojamą žodį teturinčių kaladėlių (literų).
Pirma lietuviška knyga
Pirmoji lietuviška knyga yra Martyno Mažvydo katekizmas, išleistas 1547 m.
Knygų spausdinimo strategijos
Išskyrus pirmąsias ranka rašytas knygas, ilgą laiką vienintelė galima strategija buvo iš karto atspausdinti numatytą knygos tiražą (paprastai ne mažiau kaip kelis šimtus egzempliorių) ir po to mėginti juos platinti. Kitaip elgtis neleido to meto spausdinimo technologijos, kuriose būtent pasirengimas spausdinimui buvo brangiausia proceso grandis.
Didelio tiražo spausdinimo išlaidas neretai apsiima sumokėti įvairios leidyklos, kurioms prieš tai tenka vertinti būsimos knygos turinio kokybę (apsisaugant nuo grėsmės neišparduoti atspausdintų knygų).
Šiuo metu plinta nauja „spausdinimo prireikus“ strategija, kuomet knygos spausdinamos ir autoriaus pasirinktu būdu įrišamos pavienečiui, pirkėjams jas užsakius internete. Tokiai knygai išleisti nereikia didelių pradinių išlaidų ir autorius gali tuo užsiimti be tarpininkų. Tačiau spausdinti knygas pavienečiui visgi šiek tiek brangiau.
Čarnuvekas
Čarnuvekas – kaimas Lenkijos šiaurės rytuose, Ščučyno valsčiuje, Grajevo apskrityje, Palenkės vaivadijoje. Kaimas yra apie 5 km į šiaurės vakarus nuo Ščučyno, apie 18 km į pietvakarius nuo Grajevo ir apie 82 km į šiaurės vakarus nuo vaivadijos centro Balstogės.
Šuazelis
Šuazelis gali reikšti:
Šv. Juozapo bažnyčia
'''Šv. Juozapo bažnyčia''' yra 20 Lietuvos bažnyčių titulas. Šį titulą turi šios bažnyčios:
2 bažnyčios turi šv. Juozapo Globos titulą:
2 bažnyčios turi šv. Šeimos-Jėzaus, Marijos ir Juozapo titulą:
2 bažnyčios turi šv. Juozapo Darbininko titulą:
Klimašauskas
Klimašauskas − lietuviška vyriškos giminės pavardė.
Šios pavardės moteriškosios giminės formos yra: Klimašauskienė (ištekėjusi moteris) ir Klimašauskaitė (mergautinė pavardė).
Pavardę turi šie garsesni asmenys:
Ročkiai (Joniškis)
Ročkiai – buvęs kaimas Joniškio rajono savivaldybės vakaruose, 6 km nuo Juodeikių, 3 km į šiaurės vakarus nuo Jankūnų, Didmiškio pietiniame pakraštyje.
Jurgionys (Aukštadvaris)
Jurgionys – kaimas Trakų rajono savivaldybėje, 8 km nuo Aukštadvario.
Čyčkai
Čyčkai – kaimas Vilkaviškio rajono savivaldybėje, 7 km į pietvakarius nuo Vilkaviškio, piečiau Alvito, prie kelio, kairiajame Širvintos krante, prie Brideikio upelio žiočių. Seniūnaitijos centras. Yra kultūros namai.
Istorija
Čyčkai įkurti 1861 m., sujungus Kaukakalnio ir Veršnupių dvarų žemes. Iki 1950 m. priklause Alvito valsčiui. Pagal pirmajį Lietuvos visuotinį gyventojų 1923 metų surašymą Čyčkų kaime buvo 67 ūkiai ir 490 gyventojų. 1952 m. įkurti kultūros namai.
Sportas
Kaime žaidžia FK Šešupė futbolo klubas.
Enfildo stadionas
Anfield – futbolo stadionas Liverpulyje. Stadionas pastatytas 1884 m. Jame iš pradžių žaidė Everton FC. 1892 m. jame pradėjo žaisti Liverpool FC, kuris buvo suformuotas Evertonui palikus stadioną. Anfield stadionas pagal UEFA standartus yra vertinamas keturiomis žvaigždutėmis. Jame yra žaidusi ir Anglijos rinktinė. Praeityje stadione vykdavo bokso ir teniso varžybos.
Stadione, susidedančiame iš keturių tribūnų (Spion Kop, Main Stand, Centenary Stand ir Anfield Road), telpa 45 362 žiūrovai. 1952 m. Liverpuliui žaidžiant FA Taurėje prieš Wolverhampton Wanderers FC, rungtynių atėjo pažiūrėti rekordinis 61 905 žmonių skaičius. Žymiausi stadiono bruožai yra dveji vartai buvusiems klubo treneriams: tai Bob Paisley vartai bei Bill Shankly vartai. Šalia stadiono yra Shankly paminklas.
Siela egiptiečių mitologijoje
Siela (pats žmogus) egiptiečių mitologijoje sudaryta iš penkių elementų: ren, šeut, ka, ba, ak. Šie elementai panašiai taikomi ir egiptiečių dievams.
Ren
Egiptietiškai Rn. Vardas, kuris yra tapatus jo esiniui. Suteikiamas žmogui gimus ir kol vardas bus tariamas, žmogus bus gyvas.
Tai paaiškina pastangas apsaugoti vardą, stengiantis jį kuo dažniau užrašyti. Pavyzdžiui, iš Mirusiųjų knygos kilusi graikų-romėnų laikotarpio kvėpavimų knygos dalis buvo skirta vardo išsaugojimui. Dažnai naudojamo vardų apvado kartušo paskirtis buvo amžinai saugoti vardą. O valstybės priešų vardai (pvz., Echnatono) buvo nutrinami nuo monumentų.
Šeut
Egiptietiškai Švt. Šešėlis – visada esantis.
Žmogus negali egzistuoti be šešėlio, kaip ir šešėlis – be žmogaus. Šešėlis vaizduojamas kaip maža, visa juodai nudažyta žmogaus figūrėlė.
Ka
Egiptietiškai Ka. Vitalinis pradas. Visuotinės ir individualios gyvybės jėgos sąvoka. Skirtumas tarp gyvo ir mirusio. Psichosomatinis antrininkas. Genetinė potencija.
Ka yra širdies buveinė, kur širdis suvokiama kaip žmogaus jausmų, atminties, sąžinės, gyvybinių ir intelektualinių galių centras.
Kai ka palieka kūną, žmogų ištinka mirtis. Buvo tikima, kad ką sukuria Chnumas žiedžiamuoju ratu arba tėvas perduoda savo vaikui per sėklą. Egiptiečiai manė, kad ka ilgiau išsilaiko maiste ir gėrimuose. Dėl šios priežasties mirusiesiems buvo siūlomos vaišės.
Ba
Egiptietiškai Ba, daugiskaita Bau. Kūną palikusi ir į šviesą keliaujanti siela. Vaizduojama kaip paukštis su žmogaus galva, kuris atskrenda iš antkapio susijungti su ka pomirtiniame gyvenime. Ba pasirodo tik po žmogaus mirties. Ji viskas, kas padaro žmogų unikalų, panašiai kaip asmenybė.
IV amžiaus egiptiečių rašytojas Horapolonas savo traktate žodį „ba“ verčia kaip „siela“, kituose tekstuose minima „dievas“ reikšmė.
Vilkiškis (Panevėžys)
Vilkiškis – kaimas Panevėžio rajono savivaldybėje, 7 km į šiaurę nuo Berčiūnų.
Siela egiptiečių mitologijoje
Ba
Senosios Karalystės laikais manyta, kad bą turi tik dievai ir mirę faraonai. Dažnai faraonų piramidės buvo vadinamos jų ba. Vėliau Viduriniosios karalystės laikais įsigalėjo požiūris, kad ba yra kiekvieno ir dar gyvo žmogaus elementas. Naujausi archeologiniai atradimai Egipte leidžia teigti, kad jau Senosios karalystės laikais visi egiptiečiai turėjo savo ba. Tik taip galima paaiškinti karalių Džosero, Cheopso, Chefreno ir Mikerino piramides, atkastas netoli didžiųjų piramidžių.[paaiškinti!]
Dievai turi savo ba. Dievas Ra turi net septynis ba. Dievų ba kartais yra jų šventieji gyvūnai (Ozyrio ba – avinas). Vienas dievas gali būti kito ba. Pavyzdžiui, Chnumas buvo dievo Šu ba.
Ak
Egiptietiškai reiškia „blizgantis“. Tai ka ir ba junginys, mirus fiziniam žmogaus kūnui. Tam tikra prasme galima įvardinti kaip vaiduoklį ar vėlę. Ak susijungia su dievais pomirtiniame pasaulyje. Ak yra nemirtingas ir nekintantis. Ak yra dalis Ak - ak, aks – šarvai saugojantys nuo kitų žmonių, dievų ir gyvūnų.
Vėlyvuosiuose tikėjimuose buvo manyta, kad ka po mirties pasikeičia į ak ir ba, vietoje susijungimo su ba ir tapimo ak. Buvo manoma, kad dalį laiko ak praleidžia gyvendama pomirtiniame pasaulyje prieš reinkarnuodamasi kaip ka ir gaudama naują bą.
Ak atsiskyrimas / ka ir ba susijungimas vyksta po mirties. Buvo atnašaujamos aukos ir ištariamas tinkamas užkeikimas, bet atsirasdavo rizika numirti dar kartą. Egiptiečių laidotuvių literatūra (Karstų tekstai, Mirusiųjų knyga) turėjo padėti išvengti „mirimo antrą kartą“ ir tapti ak.
Orechovas-Zujevas
Orechovas-Zujevas – miestas Maskvos srityje (Rusija), Kliazmos vidurupyje (Okos intakas), 89 km į rytus nuo Maskvos; rajono centras. Geležinkelio mazgas. Vienas seniausių rusų tekstilės centrų (nuo XVIII a.), išvystyta chemijos, stiklo, statybų, maisto pramonė. Yra pedagogikos institutas, teatras, istorijos ir kraštotyros muziejus.
Istorija
Miestas įkurtas 1917 m. sujungiant Orechovo ir Zujevo kaimus (taip pat prijungti mažesni Nikolskojės ir Dubrovkos kaimai). Orechovas buvo dešiniajame krante, minimas nuo XVII a., čia buvo cerkvė, prie kurios ir kūrėsi gyvenvietė. Zujevas buvo kitame upės krante (pavadintas nuo asmenvardžio Зуй) ir minimas nuo 1209 m. Čia XVIII a. sparčiai vystėsi tekstilės pramonė (garsėjo Morozovo fabrikais).
Tamsusis šeriasnukis
Kūno ilgis 10-14, kartais iki 16 cm ilgio. Pilvelis pilkai rudas, kartais geltonas, nugara ir pelekai tamsūs, žaliai rudi. Kūnas išmargintas šviesiomis dėmėmis, kurių pilvelio srityje yra daugiausiai. Analinis pelekas persišviečiantis, kiti pusiau persišviečiantis, su 3-4 eilėmis tamsių ar juodų dėmių. Prie nugarinio peleko pagrindo yra didelė tamsi ovalinė dėmė.
Natūraliomis sąlygomis gyvena Pietų Amerikos rytinėje dalyje, Amazonės baseino vandenyse, Gvianos, Gajanos, Surinamo ir Trinidado vandenyse.
Danovas (Ščučino valsčius)
Danovas – kaimas Lenkijos šiaurės rytuose, Ščučyno valsčiuje, Grajevo apskrityje, Palenkės vaivadijoje.
Solentinamė
thumb|250px|Salų žemėlapis
Solentinamė  – grupė salų Nikaragvos ežero pietrytinėje pusėje, į vakarus nuo San Karloso miesto. Priklauso Rio San Chuano departamentui. Plotas – 38 km². Salyną sudaro 4 didelės salos – Mankaronsitas, Mankaronas, San Fernandas ir La Venada – bei 32 smulkios salelės ir uolos. Salos vulkaninės kilmės, kalnuotos (aukštis iki 257 m, Mankarono s.). Būdingas tropinis klimatas, vidutinė temperatūra laikosi ~26 °C, iškrenta 1400–1800 mm kritulių, daugiausia tarp gegužės ir gruodžio. Paviršių dengia tropiniai miškai, kuriuose gausu papūgų, tukanų, kitų paukščių. Mažose salelėse įsikūrę vandens paukščiai. Solentinamės salos paskelbtos gamtos draustiniu.
Salose gyvena mažiau nei 1000 žmonių. Vystoma žvejyba, žemės ūkis (avokadai, medvilnė, sezamas, kava, kakava, kukurūzai), ekoturizmas. Veikia Róger Pérez de la Rocha primityvistinio meno galerija. Solentinamėje gyveno ir vietinės bendruomenės kultūrą vystė žymus Nikaragvos kunigas, poetas, politikas Ernesto Cardenal. Salose rasta petroglifų, vaizduojančių beždžiones, papūgas, žmones.
Siudad Perdida
Siudad Perdida ( – „dingęs miestas“) – senovinio miesto liekanos šiaurės Kolumbijoje, Siera Nevada de Santa Martos kalnų masyvo gelmėse, netoli Karibų jūros kranto. Dar vadinamas Buritaka arba Tejuna. Manoma, kad įkurtas apie IX a. ir yra gretinamas su garsiuoju Maču Pikču, kuris įkurtas ~650 m. vėliau.
Siudad Perdida 1972 m. atrasta huakerų – kapų plėšikų. Pasirodžius aukso ir keramikos dirbiniams juodojoje rinkoje, archeologai 1976 m. surengė ekspediciją į dingusį miestą, atliko tyrimus ir iki 1982 m. vietovę atstatė. Vietinės Santa Martos kalnų tautos – arahvakai, kogiai ir vivai – miestą laiko šventviete ir savo protėvių taironų sostine.
Šis miestas, įsikūręs prie Buritakos upės, buvo svarbiausiu centru kalnuose, jį supo takais sujungtų gyvenviečių tinklas, kurios aprūpinusios sostinę žaliavomis ir maistu. Jame gyvenę 2000–8000 žmonių. Miestą sudarė kalnuose įrengtos 169 terasos su gerai išvystyta laiptų, takų, aikštelių sistema, įrengtu vandens nutekėjimu. Įėjimas į Siudad Perdidą pasiekiamas 1200 laiptelių įkopimu. Manoma, kad miestas apleistas netrukus po ispanų užkariavimo.
Miestas buvo patekęs į Kolumbijos partizaninių kovų erdvę, 2003 m. Nacionalinė išsivadavimo armija (ELN) čia buvo pagrobusi 8 užsienio turistus. Dabar vietovė prižiūrima armijos, į ją žygius veda vietiniai indėnų gidai.
Akmeniai (Kėdainiai)
Akmeniai – kaimas Kėdainių rajono savivaldybės pietryčiuose, 2 km į pietus nuo Beinaičių, šalimais Vilniaus–Šiaulių geležinkelio, už Raisto miškelio. Pareina Slikių–Juciūnų kelias. Išlikusi senovinė aukštaitiška sodyba.
thumb|left|240px|Ženklas įvažiuojant nuo Slikių pusės
Konsultacijų įmonė
Konsultacijų įmonė – įmonė, teikianti konsultacijas. Tai „išorinis“ konsultavimo subjektas, terminuotai teikiantis savo paslaugas kitiems ūkio, taip pat su ūkine veikla susijusiems subjektams (pvz., valstybės ir savivaldybių įstaigoms, NVO ir kitoms organizacijoms).
Konsultacinių įmonių veikla – konsultavimas. Nuo samdomo darbo, rangos tokia veikla skiriasi tuo, kad įmonę patarėją – paslaugų teikėją – su konsultuojamuoju subjektu sieja sutartiniai santykiai (paslaugų teikimo sutartis). Rangos atveju – ranga.
Konsultacinę bendrovę gali kurti tiek fiziniai, tiek ir juridiniai asmenys. Steigiant UAB yra apribojama finansinė subjekto civilinė atsakomybė kreditorių atžvilgiu. Individualios įmonės atveju veiklos formalumai ir administravimas yra paprastesnis, tačiau šiuo atveju įmonės atsakomybė yra platesnė, neapsiribojant vien tiktai įmonės turtu. Konsultacijų įmones steigia mokesčių, teisės, audito ir kitų paslaugų teikėjai, verslo patarėjai.
Kličius
Kličius − lietuviška vyriškos giminės pavardė.
Šios pavardės moteriškosios giminės formos yra: Kličienė (ištekėjusi moteris) ir Kličiūtė (mergautinė pavardė).
Vakarų Kuršo aukštuma
Vakarų Kuršo aukštuma  – aukštuma Latvijos vakaruose, tarp Pajūrio žemumos ir Ventos-Usmos duburio. Paviršiaus didžiausias aukštis 184 m (Krievukalnis). Kvartero nuogulų dangos storis 30–120 m. Moreninės kalvos, limnoglacialinės lygumos. Vyrauja eglynai ir plačialapių miškai.
Klova
Šios pavardės moteriškosios giminės formos yra: Klovienė (ištekėjusi moteris) ir Klovaitė (mergautinė pavardė).
Pavardę turi šie garsesni asmenys:
Mumm-Ra
Mumm-Ra yra indie rock grupė iš Bekshilo, Anglijos. Jų pavadinimas ildinamas iš senovės Egipto Dievo Ra ir mumijų. Grupė išgarsėjo sudalyvavusi „NME Awards Indie Rock Tour“ kartu su The Automatic, The Horrors ir The View.
Tirpiklis
Tirpiklis – medžiaga, kurioje gali ištirpti kita medžiaga. Agregatinė būsena nesvarbi, bet kokios būsenos medžiaga gali tirpti bet kokioje būsenoje. Labiausiai paplitę ir geriausiai įsivaizduojami tirpikliai yra skysti. Geriausiai žinomas tirpiklis yra vanduo.
Organiniai tirpikliai
Tai organiniai junginiai tirpikliai. Pavyzdžiui: THF, dietileteris, acetonas, toluenas ir kiti.
Poliniai ir nepoliniai tirpikliai
Poliniai tirpikliai, tokie kaip vanduo, turi dipolio momentą, o nepoliniai tirpikliai, tokie kaip heksanas, jo neturi – tiksliau, turi labai mažą. Tai svarbu, kadangi dažnai galioja taisyklė „panašus tirpsta panašiame“, t. y., polinės medžiagos geriau tirpsta poliniuose tirpikliuose, o nepolinės medžiagos – nepoliniuose tirpikliuose.
Naudojimas
Tirpikliai plačiai naudojami tiek kasdieninėje veikloje, tiek laboratorijose ar pramonėje. Pagrindiniai naudojimo tikslai tokie.
Šv. Jono Nepomuko bažnyčia
'''Šv. Jono Nepomuko bažnyčia''' yra 3 Lietuvos bažnyčių titulas. Šį titulą turi šios bažnyčios:
Tirpiklis
Vienos medžiagos išskyrimui iš kitų
Visiems žinomas buitinis pavyzdys yra kavos ar arbatos darymas. Užplikydami mišinį medžiagų karštu vandeniu mes išskiriame kvapniąsias medžiagas, alkaloidus, o mūsų nedominanti žalioji masė lieka ant dugno. Būtina teisingai parinkti tirpiklį, kad jis tirpintų tik norimas medžiagas.
Valymas
Valymo procesas paremtas tuo, kad nešvarumai ištirpinami nuo paviršiaus kuris turi būti švarus. Nuolat kuriami malonaus kvapo, nenuodingi tirpikliai tirpinantys riebalus ir vėliau gaminami, parduodami milžiniškais kiekiais ir naudojami buityje kaip valikliai.
Dažų, klijų skiedimas
Panaudojus tirpiklius dažai atskiedžiami iki norimo tirštumo.
Pagrindinių tirpiklių savybės
{| border="1" cellpadding="5" cellspacing="0" align="center" ! align="center" | Tirpiklis ! align="center" | cheminė formulė ! align="center" | virimo temperatūra ! align="center" | Tankis
Nuorodos
תמיסה
Dolengai
Dolengai – kaimas Lenkijos šiaurės rytuose, Ščučyno valsčiuje, Grajevo apskrityje, Palenkės vaivadijoje. Kaimas yra apie 4 km į pietvakarius nuo Ščučyno, apie 19 km į pietvakarius nuo Grajevo ir apie 79 km į šiaurės vakarus nuo vaivadijos centro Balstogės.
Jurgionys (Onuškis)
Jurgionys – kaimas Trakų rajono savivaldybėje, 5 km nuo Dusmenų.
Lietuvos istorija po nepriklausomybės atkūrimo
Nepriklausomos Lietuvos istorija yra laikotarpis nuo Lietuvos nepriklausomybės atkūrimo 1990 m. kovo 11 d. iki šių dienų. Lietuva nepriklausoma tapo išsivadavusi iš Sovietų Sąjungos, kuri galutinai sugriuvo 1991 m.
1990 m. kovo 11 d.
thumbnail|right|Kovo 11 aktas
1990 m. vasario 24 d. įvyko pirmieji demokratiniai rinkimai į Lietuvos TSR Aukščiausiąją Tarybą, kuriuose varžėsi Sąjūdis ir LKP.
1990 m. kovo 10 d. įvyko pirmasis Aukščiausiosios Tarybos posėdis. Kovo 11 d. AT pirmininku tapo Vytautas Landsbergis, įveikęs Algirdą Brazauską (91 balsai prieš 38). AT priėmė deklaraciją dėl deputatų įgaliojimų ir konstatavo, kad Lietuva 1940 m. buvo neteisėtai prijungta prie SSRS, jai buvo primestos svetimos valstybės struktūros. Lietuvos gyventojai suteikė AT deputatams tautos atstovų mandatą atstatyti Lietuvos valstybę ir reikšti tautos suvereninę galią. Po pradinių procedūrų 124 deputatų balsais, 6 susilaikius ir niekam nebalsavus „prieš“, buvo priimtas svarbiausias dokumentas – Lietuvos Respublikos Aukščiausiosios Tarybos Aktas dėl Lietuvos nepriklausomos valstybės atstatymo.
Pirmoji Vyriausybė
1990 m. kovo 17 d. Aukščiausiosios Tarybos nutarimu Lietuvos ministre pirmininke buvo paskirta Kazimira Prunskienė. Pradėjo dirbti Vyriausybė, kurią sudarė:
Ekonominė blokada
thumbnail|right
1990 m. balandžio 13 d. Michailas Gorbačiovas ir TSRS Ministrų Tarybos Pirmininkas Nikolajus Ryžkovas paskelbė ultimatumą, kuriame reikalaujama Lietuvoje atkurti 1990 m. kovo 10 d. padėtį ir atšaukti priimtus įstatymus.
1990 m. balandžio 18 d. grasinimas buvo įvykdytas: prasidėjo ekonominė blokada. TSRS nutraukė naftos tiekimą, smarkiai sumažino dujų ir kitų žaliavų tiekimą į Lietuvą. Buvo įsteigtas blokados fondas skirtas šelpti nukentėjusiuosius nuo blokados. Norėdama nutraukti blokadą, Aukščiausioji Taryba 1990 m. birželio 29 d. priemė Kovo 11 akto moratoriumą. Ekonominė blokada nutraukta 1990 m. liepos 1 d.
Pasienio kontrolės punktų puolimai (1990-1991 m. )
1990-1991 m. OMON puldinėjo Lietuvos pasienio kontrolės punktus.
1991 m. gegužės 19 d. Krakūnuose nužudytas pasienietis, Lietuvos šaulių sąjungos narys Gintaras Žagunis. Po mirties jis buvo apdovanotas Vyčio Kryžiaus ordino Didžiuoju kryžiumi. 1991 m. liepos 31 d. Medininkuose buvo nužudyti septyni pasieniečiai. Šeši iš jų žuvo vietoje. Septintas, Ričardas Rabavičius mirė ligoninėje rugpjūčio 2 d. Vienintelis išgyvenęs, Tomas Šernas, buvo sunkiai sužeistas. Tai daugiausiai aukų pareikalavęs antpuolis. Po šio išpuolio puolimai laikinai nurimo. Paskutiniai incidentai pasikartojo tik Rugpjūčio pučo metu. Po jo Lietuvoje veikęs OMON būrys buvo išformuotas.
1991 m. Sausio įvykiai
thumbnail|right
1991 m. sausio 11-13 d. mėginta įvykdyti politinį perversmą. Michailo Golovatovo vadovaujamas Alfa būrys kartu su Pskovo desantininkais ir kitais TSRS kariniais daliniais užėmė Spaudos rūmus, Radijo ir televizijos komitetą. Buvo planuojamu užimti ir Parlamentą, tačiau jo pulti nesiryžo. Sausio 13 d. prie televizijos bokšto žuvo 14 žmonių, keli šimtai sužeisti.
Sausio 13 d. Aukščiausioji Taryba iš LR ministro pirmininko pareigų atleido Albertą Šimėną ir į jo vietą paskyrė Gediminą Vagnorių.
Sausio 15 d. visi 14 žuvusiųjų po mirties buvo apdovanoti Vyčio Kryžiaus ordino Didžiuoju Kryžiumi. Sausio 16 d. devyni žuvusieji buvo palaidoti Antakalnio kapinėse. Už sausio 13 aukas Vilniaus arkikatedroje buvo aukojamos šv. Mišios.
Tarptautinių santykių pradžia
1991 rugsėjo 17 d. Lietuva buvo priimta į JTO. Spalio 7 d. Lietuva tapo UNESCO nare.
Pirmasis referendumas
1991 m. vasario 17 d. buvo planuojamas referendumas dėl TSRS ateities. Lietuva šį referendumą boikotavo, tačiau buvo baiminamasi, kad nieko nesiimant TSRS laikys, jog Lietuva pritaria TSRS išsaugojimui. Todėl Lietuvoje buvo nutarta 1991 m. vasario 9 d. surengti referendumą dėl Lietuvos nepriklausomybės. Didžioji balsavusiųjų dalis pasisakė pasisakė už nepriklausomybę.
Talonai
thumbnail|right|100 talonų (1991 m. laida)
1991 m. rugpjūčio 5 d. Lietuvoje įvesti laikinieji pinigai – bendrieji talonai. Jie pakeitė TSRS rublius. 1992 m. spalio 1 d. jie paskelbti vienintele teisėta mokėjimo priemone Lietuvoje. 1992 m. išleista nauja šių pinigų laida. Popieriniai talonai spausdinti „Spindulio” ir „Raidės” spaustuvėse.
Rusijos kariuomenės išvedimas
1992 m. sausio 17 d. Maskvoje Borisas Jelcinas ir Vytautas Landsbergis pasirašė Rusijos kariuomenės išvedimo iš Lietuvos komunikatą.
1992 m. birželio 14 d. vyko referendumas dėl Rusijos kariuomenės išvedimo iš Lietuvos Respublikos. Didžioji balsavusiųjų dalis pasisakė už Rusijos kariuomenės išvedimą.
1992 m. vasario 27 Lietuvą paliko pirmasis Rusijos kariuomenės dalinys. 1993 m. rugpjūčio 31 d. paskutinis ešelonas pasitraukė iš Lietuvos.
Konstitucija
1992 m. spalio 25 d. buvo surengtas referendumas Lietuvos Respublikos Konstitucijai priimti. Juo buvo priimta dabar galiojanti Lietuvos Respublikos Konstitucija. Ji pakeitė 1991 kovo 11 d. priimtą Laikinąjį Pagrindinį Įstatymą.
Laikinasis prezidentas
1992 m. įvyko Lietuvos Seimo rinkimai. Jų metu LDDP surinko 44% balsų. Partijos pirmininkas Algirdas Brazauskas tapo Seimo pirmininku. Priėmus naują Konstituciją, jis buvo paskirtas laikinuoju prezidentu.
LR prezidentas
1993 m. vasario 14 d. įvyko prezidento rinkimai. Juose varžėsi Stasys Lozoraitis ir Algirdas Brazauskas. A. Brazauskas laimėjo surinkęs 60,1% balsų. Stasys Lozoraitis surinko 38,1% balsų. Brazauskas pasitraukė iš Seimo pirmininko posto, o jo vietą užėmė LDDP narys Česlovas Juršėnas. Algirdas Brazauskas buvo inauguruotas 1993 m. vasario 25 d.
Lito įvedimas
thumbnail|right|5 litų banknotas (1993 m.)
1993 m. birželio 25 d. litas tapo oficialia Lietuvos valiuta. 1993 m. į apyvartą išleisti 1991 m. laidos 10, 20, 50, 100 litų banknotus ir 1, 2, 5, litų monetas, taip pat centus. Netrukus išleisti 1993 m. laidos 2, 5, 10, 20, 50, 100 litų banknotai. 1993 m. buvo išleista pirmoji proginė vario ir nikelio lydinio lito moneta skirta Stepono Dariaus ir Stasio Girėno skrydžio per Atlantą 60 metų sukakčiai. 1994 m. išleisti 1 lito banknotai.
Lietuvos santykiai su NATO ir ES
1994 m. Algirdas Brazauskas nusiuntė NATO Generaliniam sekretoriui M. Verneriui laišką, išreiškiantį Lietuvos pageidavimą tapti NATO nare. Tų pačių metų sausio 27 d. Lietuva prisijungė prie Partnerystės taikos labui iniciatyvos. 1997 m. buvo įsteigta Lietuvos misija prie NATO.
1994 m. buvo pasirašyta Europos Sąjungos ir Lietuvos laisvosios prekybos sutartis. 1994 m. prasidėjo derybos dėl Europos sutarties, kurią Lietuva pasirašė kitais metais. 1995 m. Lietuvos Vyriausybė Europos Sąjungos Tarybai įteikė oficialų prašymą priimti į ES.
1996 m. Seimo rinkimai
1996 m. įvyko dar vieni Seimo rinkimai. Juose balsų daugumą gavo Vytauto Landsbergio partija Tėvynės sąjunga. V. Landsbergis tapo Seimo pirmininku. Vėliau Tėvynės sąjunga sudarė koaliciją su krikščionių demokratų partija.
LR prezidentas
1997 m. gruodžio 21 - 1998 m. sausio 4 d. vyko Lietuvos prezidento rinkimai. Pirmajame ture daugiausiai balsų surinko Naujosios sąjungos pirmininkas Artūras Paulauskas. Jis kartu su nepriklausomu kandidatu Valdu Adamkumi pateko į antrąjį turą. V. Adamkus antrajame ture nedidele balsų persvara laimėjo rinkimus. 1998 m. vasario 26 d. Adamkus pradėjo eiti Lietuvos prezidento pareigas.
1998 m. ekonominė krizė
1998 m. rugpjūčio 17 d. Rusijoje dėl didelės valstybės skolos ir sumažėjusių žaliavų kainų prasidėjo ekonominė krizė. Rublio kursas nukrito daugiau nei tris kartus, bankrutavo daug mažų įmonių ir kai kurie bankai.
Kadangi Rusija buvo pagrindinė Lietuvos užsienio prekybos partnerė, krizė paveikė ir Lietuvos ekonomiką. Nemažai įvairių įmonių prarado rinką rytuose. Lietuvos eksportas į Rusija po 1998 m. rugpjūčio sumenko apie 70 %. Dėl to nemažai įmonių pradėjo mažinti savo gamybos apimtis. Per 1998-2000 m. nedarbas išaugo nuo 14,7 iki 18,8 %. 1999 m. registruotas 1,5 % BVP mažėjimas.
Apie 2000 m. krizė baigėsi ir šalies ekonomika grįžo į prieškrizinį lygį.
2000 m. Seimo rinkimai
2000 m. spalio 8 d. įvyko Seimo rinkimai. Daugiamandatėse apygardose 28 mandatus surinko A. Brazausko socialdemokratinė koalicija. Naujosios sąjungos partija daugiamandatėse apygardose surinkusi 18 mandatų, buvo antra, o jos pirmininkas Artūras Paulauskas tapo Seimo pirmininku.
Lietuvos santykiai su NATO ir ES
2002 m. Lietuva su kitomis 6 valstybėmis buvo pakviesta pradėti derybas dėl narystės NATO.
2000 m. Lietuva pradėjo derybas dėl narystės Europos Sąjungoje, kurios baigėsi 2002 m. Kopenhagoje vykusiame Europos Sąjungos Viršūnių Tarybos susitikime.
LR prezidentas
2002 m. gruodžio 22 - 2003 m. sausio 5 d. vyko Lietuvos prezidento rinkimai. Juos laimėjo LDP narys Rolandas Paksas antrajame ture įveikęs V. Adamkų. 2003 m. vasario 26 d. Paksas pradėjo eiti prezidento pareigas.
Lietuvos santykiai su NATO ir ES
2004 m. Lietuva pasirašė Šiaurės Atlanto sutarties ratifikavimo įstatymą ir prisijungimo prie Šiaurės Atlanto sutarties dokumentą. Tų pačių metų kovo 12 d. tuometinis Užsienio reikalų ministras Antanas Valionis pasirašė Lietuvos prisijungimo prie Šiaurės Atlanto sutarties dokumentą. 2004 m. kovo 29 d. Lietuva tapo NATO nare.
Apkalta
Rolandas Paksas buvo kaltinamas dėl Konstitucijos pažeidimo ir priesaikos sulaužymo.
Kaltinimai skambėjo taip: 2003 m. prezidentas už suteiktą finansinę ir kitokią svarią paramą Jurijui Borisovui neteisėtai suteikė Lietuvos Respublikos pilietybę, sąmoningai leido J. Borisovui suprasti, kad dėl jo teisėsaugos institucijos atlieka tyrimą ir vykdo jo pokalbių telefonu kontrolę. Paksą taip pat kaltino, kad jis siekė įgyvendinti jam artimų privačių asmenų turtinius interesus, naudojasi savo statusu duodant nurodymus patarėjui, pasinaudojo tarnybine padėtimi, per teisėsaugos institucijas darė įtaką UAB „Žemaitijos keliai” vadovų ir akcininkų sprendimams dėl akcijų perleidimo jam artimiems asmenims.
2004 m. balandžio 6 d. Rolandas Paksas buvo nušalintas nuo pareigų.
Laikinasis prezidentas
Kai 2004 m. balandžio 6 d. R. Paksas buvo nušalintas nuo pareigų, pagal Konstituciją Seimo pirmininkas Artūras Paulauskas tapo laikinuoju prezidentu. Seimo pirmininko postą užėmė Česlovas Juršėnas. Paulauskas laikinuoju prezidentu išbuvo iki 2004 m. liepos 12 d.
Lietuvos santykiai su NATO ir ES
thumbnail|right|Lietuvos įstojimui į Europos Sąjungą skirtas pašto ženklas
2004 m. gegužės 1 d. Lietuva kartu su Estija, Čekija, Kipru, Latvija, Lenkija, Malta, Slovakija, Slovėnija ir Vengrija įstojo į Europos Sąjungą.
2004 m. birželio 28-29 d. Stambule vykusiame NATO viršūnių susitikime dalyvavo laikinasis prezidentas Artūras Paulauskas.